
जिग खँ 


थःगु जःखःया थिति, बेथिति, परिस्थितिं नुगःया बुगा:चां बुइकुगु अनुभूतिया माः 
खः थ्व सफचा । सःथेंमसःथें थ्यंमथ्यं २५ दं न्ह्यवःनिसें च्वयातैगु चिनाखँत मुना 
छिकपिनिगु ल्हातय्‌ थ्यंकेगु कृतः यानागु जुल | थ्वइत पितब्वयेगु बिचाः यक्व 
न्हापा हे यानागु खःसां थीथी att ताःलाये मफइच्चंगु कुत:यात थौं सफूचाकथं 
पिथनागु जुल | थुकियात दुवालाः चाःमचाःगु उला क्यनाः, हःपाः बियादी धैगु 
मनंतुना च्वना | छिकपिन्सं बियादीगु छयाता व ह:पाः आवलिं जिं थ्व लँपुइ छिये 
गु पलाःया नितिं ग्वाहालि जुई । 


ae न्ह्यवःनिसें च्वयातइगु चिनाखँत दुथ्याःगु war थ्व सफूचिया स्वरुप 
तसक अमूर्त जुइफु | गलित चिनाखँ थौंया परिवेशय्‌ असान्दर्भिक थें न जुइ्फु । 
भचा थथ्या:क्वथ्याःगु बँ थें, चाकुचाक ara, खाइखाइ धाःथें, माकुमाक घाःथे, 
फाकुफाक्‌ ad जुइफ्‌ | oe चिनाखँत थीथी पतिइ पिहाँ वये धुंकुगु व ay 
चिनाखँत थीथी ज्याझवलय्‌ ब्वने धुंकागुलिं थुगु सफृतिइ दुथ्याःगु चिनाखंत 
ब्वंमिपिन्त गनं न्यनेधुनागु थें, गनं ब्वनेधुनागु थें नं जुइफ वा न्हूगु थें मच्वनेफ । 
थ्व सफूया चिनाखँ ब्वनादीबलय्‌ थ्वख॑यात मनन यानादीत इनाप दु | 


लीपा, थुगु सफ्‌ पिथनेतः हःपाः बियादीपिं, न्वाना दीपिं पासापिं नापं हनेबःपिं 
सकलसित सुभाय्‌ देछाना च्वना | अथेहे सफुतिइ दुथ्याःगु चिनाखँ ब्वना मनय्‌ 
लूगु खंत न्ह्यब्वयादीत धका भाषासेवी एवम्‌ नांजा:म्ह साहित्यकार भाजु 
त्रिरत्न शाक्य यात इनाप यानागु ख:सां जिं थःगु ईयात व्यवस्थापन याये मफया 
ताःईतक (थ्यंमथ्यं स्वदँ) वयूकःयात नाप लाःवने मफुत । धाये थुलिमछि लिपा 
काःवनेत मछालापुसे नं च्वन, जिके नुग:बः (हिम्मत) नं चूमलात | लिच्च: थ्व 
सफतिइ वयूकःयागु दुवाला दुथ्याकेगु जिगु मनसुवा पू मवन | उकि थ्वहे नुग:खँ 
मार्फत्‌ वय॒कःयाके क्षमा याचना यानाच्वना | 


सृभाय्‌ | 


धलः 

vad | खितः लसकुस | 
नेवाः जि पला: पति 

ए नेवाः! छं थःगु अस्तित्व तंकेमते न्हे 
नुगलय्‌ मत: च्याका न्ह्यज्या 
नेवाः 

मांया दुःखय्‌ छध्वः 

ह्याउँ निभा: लुइतिनि 
सुंका च्वनिला अहँ खइमखु 
अस्तित्वया नितिं 

पासा न्ह्यलं चायेकि 

धा नेवाः छ गय्‌ नेवाः ?? 
सु बुत ? सु त्यात ? 

नेवाः तयगु नेपाःगाः 
इतिहास 

जिगु देय, बांला:गु देय्‌ 

लः ध्वगी मखु 

लः कुचा दलिमखु 
विजयाभियान जिगु 

लः मन्ट्याइ मखु 

ख्वाउँगु मिं 


ल्वहँयाम्ह किसिं रानीपुखूया ल: त्वनीमखु 


मिसा व ल: 

लः कयेकूनिमखु 

मचां बुइक्‌म्ह मां 

होटेल व पर्यटक 

चारवारा 

BA दुहाँ वःगु लँ, लँय्‌ दुहाँ AT छे 
मनूखं दयेकूम्ह दयः 

जिन्दगी फगत लं जुया बिल । 

न्हुदँ। छि; लसकस 1. ४ ४ ५. ४ 


vee | छितः लसकुस, पाहाँ जुया: छि झाल । 
नस्वा: ह्वला: छचाखेरं, स्वाँ TAT: छि काल ॥ 


vee | छितः लसकुस, खें सगं थ्व बियाच्वने | 
जललल खेलुइता:, च्याका जि पियाच्वने ॥ 


vee ! छितः लसकस, तःसि थें तंतं धायेका | 
मतः थें तेज दयेका, झाम्सि थें कः: धायेका ॥ 


न्हूद॑ ! छितः लसकस, म्हदु जाःगु पसुका । 
ग्वयँस्वां थें सुकूमचिका, चिक थें गबलें मसुका ॥ 


न्हूदँ ! छित: लसकुस, धनधान्य जुइका थ्व द॑ । 
सकसिया उसाँय्‌ बांलायेमाः, म्हपुजाया क्वा:गु जलं ॥ 


- नेसं. ११३० स्वनति नखः 


लः ध्वगी मखु [११ 


नेवा: जि पला: पति 


नेवा: जि पलाः पति, नेवाः हे जुयाः म्वाये । 
थःगु भाय्‌ त्वःता जिं, कतः भाय्‌ नाले छाय्‌ ॥ 


ककिया भासं खं ल्हायेगु, सभ्यताया चिं धका | 
थुइका च्वन थौंयापिन्सं, तर थ्वला भ्रम धका ॥ 
दाजुकिजा, तताकेहेँ, पासापिं Baa: बिचाः याये । 
थःगु भाय्‌ दयेक दयेक, कतः भाय छाय ल्हाये | 


मां बौ ल्वमंका, ड्याडी मम्मी धायेकिगु जुल । 
थःपिनिगु लय त्वःता, मेगु म्ये हालिगु जुल ॥ 

नु सकले भी जाना, थ्व बानीयात आःहे वाये | 
थःम्हं थइत कुखिना, म्येपिनिगु नक्कल छाय्‌ ॥ 


नेवाः भाय्‌ दुनाच्वनं, मस्यू पहलं जुड मजिल | 
सकले जाना मांभाययात, च्वछ्याये ALA ई वल ॥ 
नुगःपाय्‌ ल्हाःदिका, झासँ, छम्व AAT: काये | 
नेवा: भाय्‌ ल्हाकादिसँ, ल्हानादिसँ थ्व हे सुभाय्‌ ॥ 
- १११६ न्हूदं 


@) ल: ध्वगी मखु 


ए नेवाः! छं थःगु अस्तित्व तंकेमते न्हे. ` 


फुकंफुकं भाय्‌ सःसां, भांभाय्‌ छता ल्वःमंकेमते न्हैं । 
ए नेवा: ! छं थःगु अस्तित्व तंकेमते = ॥ 


बियर ग्लासय्‌ लयतापिन्सं, सलि ज्वने मसल थौं । 

पार्टी वना चिप नइपिन्सं, नेवा: भ्वय्‌ मनल थौं ॥ 

नेपाःमि धका गर्व यायेगुसा, नेवा: तजिलजि न्हंकेमते न्हैं । 
ए नेवा: ! छं थःगु अस्तित्व तंकेमते = ॥ 


म्हिग: तकला योमरी साः, थौं ममःया गाजक दाल । 
पुरि पराथा, पिज्जा ननं, चतामरि हे मसा: धाल ॥ 
थःगु गःपः थम्हं तुं, करकिया ल्हाःतं ज्वंकेमते न्हैं । 
ए नेवा: ! छं थःगु अस्तित्व तंकेमते = ॥ 


हाकु पतासि क्वफ्यःलं, पुनेला छु स्वये हे मयो । 
टाई सुट मिनिस्कर्ट, व्हातां च्वंसां त्वये हे मयो ॥ 
सभ्यताया नामं थःगु, म्हसिका धलय्‌ प्वंकेमते न्हैं । 
ए नेवा: ! छं थःगु अस्तित्व तंकेमते न्हैं ॥ 


धाल ana: Tat जुल, किलं नया: भ्वाथः जुल । 

वहे सँझया: मिया: भीपिं, चांचां नं तःमि जुल ॥ 
पुर्खाया चःतिं दुगु सर्बय, धेबाया लोभय्‌ स्यंकेमते न्हैं । 
ए नेवा: ! छं थःगु अस्तित्व तंकेमते = ॥ 


भन भन भाइ हो देउसि दे, धका हालेफुम्ह व नेवा: | 
त्यसिंत्यः फवनेगु धायेवं, मछाः धका AS AAT: ॥ 
करपिनिगु थामय्‌ बः कयाः, थःम्हेसित हे प्यंकेमते न्हैं । 
ए नेवा: ! छं थःगु अस्तित्व तंकेमते = ॥ 


ल: ध्वगी मखु छ 


च्यानाच्वंगु मतः स्याना, ह्याप्पी वर्थ डे तु यू धाल | 
सुकना च्याका सगं कायेगु, पुलांगु चलन मज्यू धाल ॥ 
केक चायेगु त्वहलय्‌ थःगु, न्हाय्‌ हे ध्यंकेमते न्हैं । 

ए नेवा: ! छं थःगु अस्तित्व तंकेमते = ॥ 


भीगु संकल्प जुइमाल, थःमांयात मख्वयेके | 
नेवा: पहः हे भीगु म्हसिका, बँय्‌ थ्वइत मज्वयेके ॥ 
गनं लिहाँ वयेतः लँहे मदै, बिन्ति अन थ्यंकेमते = । 
ए नेवा: ! छं थःगु अस्तित्व तंकेमते = ॥ 
- १११७ स्वन्ति नखः 


® लः ध्वगी मखु 


नगलय्‌ मत: च्याका न्ह्यज्या || 
धेके कूचा थें जिला, सकसिनं ल्हाः हया: वनी । 
छम्ह छम्ह याना वइ, नुगलय्‌ सुत्तु सुयावनी ॥ 


मनय्‌ च्वंगु घा: जिगु, सुइत कने थौं जिं । 
तिमिला हे दुसां नं, ख्युंसे च्वंथें न्हिन्हिं ॥ 

कूचा थला: नुगःयात, ह्याउँगु मिँइ छुयावनी | 
छम्ह छम्ह याना वइ, नुगलय्‌ सुत्तु सुयावनी ॥ 


कायं मस्वःम्ह मां जि, करपिन्सं ज्ययेपिल छु । 
सने हे मफये धुंका झवालय्‌, कथं ध्वयेपिलं छु ॥ 
Fat: पुता आः छिपिं, हालेम्वाः जूगु जुयावनी । 
जब छिमित हे नं पितिनी, अलें तिनि थुयावनी ॥ 


fet: धका नुग: ख्वल, थौं थुलिइ जुलं छु । 

थःम्ह पुतां हे खूबलय्‌ धका, खुँ धाइम्हेसिनं खुलं छु ॥ 
तसकं ख्वयेकल आ:ला, महतां म्वाहालि पुयावनी | 
भीगु जःहे न्हंकेगु कृत: थ्व, मखुसा अन* छुयावनी ॥ 


मिं हे पुकेमा: खनी, खंकांयात क्यनेत, थुइकेत | 
ख्वालय्‌ हे म्वायेचुकेमाःपिं, नुगलय्‌ चेत बुइकेत ॥ 
द्यःलां द्यः पितिनीनं, आ:ला भचा थुयावनी । 
तुतिला चाये हे धुंकल, पुलिं Tat चुयावनी ॥ 


छिमिसं छेलं पितिंगु स्वया ला, महतां देसं पितिने धाल | 
आः वयाः जितः न्हुल धका, छिमि नुगलय्‌ स्याःचाल ॥ 
लँय्‌ वान्छ्वइत:गु चीजयात, सकसिनं न्हुयावनी | 

देसं हे पितिनं यायेगु छु, जब छिपि हे छवा: मजुयावनी ॥ 


ल: ध्वगी मखु । ५ | 


लानि, अझ नं ई दनि, यक्व जिला अमरत्व दुम्ह । 
छिमिगु हेलां जक उसाँय्‌ मदुगु, मखु जि असक्तम्ह ॥ 
उकि नुगलय्‌ मतः च्याका न्ह्यज्या, आज्जु लुयावनी । 
भीत हुइधका arate, ware तुं हुयावनी ॥ 
- १११८ महनी नखः 


* नेपालभाषा व मैथिली भाषायात नगरपालिकाय्‌ छूयःगुया विरोधय सर्वोच्च 
अदालतय्‌ मुद्दा तःवंगुया अर्थय्‌ | 

* थुगु चिनाखँ नेसं. १११८ स जूगु स्वीन्याक्वःगु विराट नेपालभाषा साहित्य 
सम्मेलनय्‌ न्हाप लागु खः । 


& ल: ध्वगी मखु 


नेवा: 


श्रेष्ठ धायेमते जि स्यस्यःयात, प्रजापति नं मखु HT: हे खः । 
बिनां कीगु यःगु थजु, नेवा: स्वांमा: तर छमाः हे खः ॥ 


व नाय्‌, व जुगि, व ज्यापु धका, भीसं कीत हे हिस्यात धाःसा | 
नेवाः छवा: गबले जुइगु, थ्व नुगःमिखा तिस्यात धाःसा ॥ 


चिक नयेत सायूमि हे माः, म्वाहालि पुइम्ह मदयेका मगा: | 
सुँ छम्ह मदुसा पुवनी हे मखु, नेवाः तजिलजि थजागु धका ॥ 


व क्वह्यं मखु व थह्यं मखु, सकसिगु ज्याः उलि हे तःजा: । 
नेवाःया जाः गन थ्यं खः, फुकं AMM: अपाय हे बःजा ॥ 


बिनां कीगु जात मखु, नेवा: हे जक भीगु जात । 
लजगाःया थ्व नां जक जुल, थ्व ज्यां भी छु जुया: पात ॥ 


बिडम्बना धका थ्व हे जुल, अर्थया अनर्थ हे जूवन । 
थःगु कुकिचां थइत हे तुं, मचायेका स्वले सूवन ॥ 


श्रेष्ठ, प्रजापति, खड्गी धालकि, मनंनिसें गर्व ताइगु | 
स्यःस्यः, कुम्हाः, नाय्‌ धायेवं, हाकनं स्वले हिस्यात धाइगु ॥ 


सायूमि, गुभाजु, जुगि मखु, मानन्धर, बज्राचार्य, कपाली हे यः | 
गजाःगु हरे नेवाः दसा, थःम्ह मां हे थइत मय: ॥ 


बिन्ति दु सकलसितं, न्ह्याबलें न्ह्याबलें नेवा: हे ज्वी । 


थुम्ह, उम्ह धका मखु, नेवा: केवल नेवा: हे भी ॥ 
०५५ कार्तिक २१ 


ल: ध्वगी मखु © 


मांया दुःखय wea: 


छंगु ख्वबी तिकि न्हंका, मां जिपिं गथे न्हिले | 
छंगु हे थ्व ख्वबी खः, थुकि ख्वा: गथे सिले ॥ 


तिन्हिनय्‌ नं ख्युंसे च्वं, पला: गनं तये जिमिसं । 
मां छक: न्हिला क्यं रे, संसार त्याकाहये जिमिसं ॥ 


छंगु हे भलसाय्‌ जक, जिपिं थौं म्वाये फइ । 
छ हे थथे ख्वल धाःसा, जिपि गनं ब्वाये फइ ॥ 


नुग: हे थ्व हिइसेच्वन, बिन्ति दु मां ख्वयेमते | 
दुःख लुमन खै तबि, थपायच्व नुग: मछिंके मते ॥ 


बँय्‌ सूगु लःला Be, सर्गतं क्वब्वाइ खँला | 
स्वां दैमखु गबलें गबलें, द्यःया छयनय्‌ नं ला ॥ 


भी नं थौं थथे हे जुल, नुग: मछिंके मते । 
जिमिके स्वया न्ह्यु रे मां, संसार स्वया ख्वयेमते ॥ 


ल्वहँयाम्ह ख: व द्यः, ख्वल धका नं वैमखु | 
छंगु ख्बबिलय्‌ चुलृयाः, जिपिं न्ह्याये फैमखु ॥ 


-२०५५ कार्तिक २५ 


छै ल: ध्वगी मखु 


ह्याउँ निभा: लुइतिलि 2 eS 


न्हिलेमते थ्व मतिइ तयाः, ख्वबिलखं जक प्याःगु दु । 
क्वथीका स्व थ्व मिखाय्‌ नं, क्रोधया मि च्याःगु दु ॥ 


संघर्ष जुया: न्ह्याःगु पलाः, दीमखु थ्व दी हे मखु | 
ल्ह्वंगु म्हू बां मकासें, वनीमखु आ: वनी हे मखु ॥ 


क्वतिलेत स्वइ मेपिनिगु, अस्तित्व खना: ग्याःपिन्सं | 
विजयध्वाँय्‌ धस्वाकिइ तर, जिपिंथें नुगलय्‌ स्या:पिन्सँ ॥ 


इतिहास दु साछि थन, बुइमखु न्है सत्य गबलें | 
परास्त हे तर जूवंगु दु, शोषकया हे भ्रान्ति न्ह्याबलें ॥ 


पनेगु क॒तः व्यर्थ जुइ, तिफया खुसि, बाः जुइतिनि । 
छंगु विरोधया सःज्वना, हयाउँनिभा: स्व लुइतिनि ॥ 


०५६ जेठ १९ 


ल: ध्वगी मखु छै 


संका च्वनिला अहँ खइमख 


ख्वयेवं मुक्ति दइगु जूसा, म्हिग: हे यक्व ख्वयेधुन । 
मुक्तिया लँपु संघर्ष खनी, संघर्ष जुया जि वयेधुन ॥ 


मां भायला जिं त्वतेमखु, गुलिफ छं दमन या । 
सकल शोषित जनजाति, दनावगु दु सामना या ॥ 


छधि जुयाः GF जुयाः, ग्वाःगु दु बलिहार स्व | 
Had मखुत लहा: फयाः नं, जिमिगुला अधिकार थ्व ॥ 


बुला: तःगु इताः जुयाः, थीगु दु ब्वलाया जः । 
“सुनिश्चित या: बां जिमिगु”, थ्वयेके नु नेवा:या सः ॥ 


वंखँया प्रतिरुप थ्व भाय, किचलं किके अहँ फइमखु | 
असह्य जुइवं तज्याइ ज्वालामुखी, सुंका च्वनिला अहँ खइमखु ॥ 


०५६ जेठ १९ 


(१०) लः ध्वगी मखु 


अस्तित्वया नितिं 


जिगु थें हे छिगु नं नुगःला थौं स्वः जुइ । 
छिगु नं ला नुग: हे खः पक्का नं ख्व: जुइ ॥ 


मां भासं न्ववाये धयां, म्येचय्‌ चुपिं किया बिल | 
at ख्वबी महाइगु गजाःगु मिखा ग्व: जुइ ॥ 


सहयानाया सिमा मंत संघर्ष जक ल्यं दनि । 
आः: नं नह्यलं मचाल धा:सा भी फवगिंया ज्व: जुइ ॥ 


मांया अस्तित्व मदयेका थःगु अस्तित्व छु दै । 
बिना अस्तित्व म्वायेगुला खिचायात नं मल्वः जुइ ॥ 


अस्तित्वया नितिं थःगु अधिकारया नितिं ल्वायेनु । 
थ्व इलय्‌ छिके नं ला ब्वलाया मि छव: जुइ ॥ 


०५६ जेठ २० 


ल: ध्वगी मखु (११) 


पासा न्ह्यलं चायेकि 


सुं दुसा म्वाना watt, न्ह्याकि पला: थुखेपाखे | 
भीत नयेगु कुत: याना, दने धुंकल लसिंलाखे ॥ 


न्ववाः आ:ला न्ववाः पासा, ज्वयेकि बिचाः धाः | 
“थ्व देय घेगु जिगु नं खः, दः नं अधिकार माः ॥” 


न्हायूपं तिं स्वाकां मजिल, बिन्ति नुगलं तायेकि । 
मिखा जक चालां मजिल, पासा न्ह्यलं चायेकि ॥ 


गां गामं शहरं शहर, दना वा सकलें दना वा । 
पुचः मुना जक मजिल, सतकय्‌ माः हना वा ॥ 


द्यःलां द्य. पितिना हल, द्यःगः रक्षा यायेमाल । 
स्वशासन पलिस्था याना, ल्या:ःचाः फछया यायेमाल ॥ 


०५६ जेठ २५ 


© लः ध्वगी मखु 


धा नेवाः छ गय्‌ नेवा: ?? 


नेवाः भाय्‌ हे ल्हाये मसःम्ह, धा नेवाः छ गय्‌ नेवाः ? 
“भासा म्वाःसा जाति म्वाइ”, छाय्‌ ल्वःमंका अय्‌ नेवा: ?? 


नुगलय्‌ at झवाब्यूवं नं, स्याःमचाःम्ह नेवाः जुल । 

अय्‌ नेवाः ! छ मचायेका हे, थौं मेपिनिगु म्हेवा: जुल ॥ 
करकिया तालय्‌ प्याखं हुइम्ह, सद्दे मखु छ वँय्‌ नेवाः | 
नेवाः भाय्‌ हे ल्हाये मसःम्ह, धा नेवा: छ गय्‌ नेवाः ?? 


भाषा, लिपि Bal मखुत, न त ल्हायेगु कृत: हे कयन । 
भाषा Hate, जाति हे मंत, छु हे अर्थ नेवाःया ल्यन ?? 
हाकनं जात नेवा: धका, च्वइम्ह, धाइम्ह छ हे नेवा: | 
नेवा: भाय्‌ हे ल्हाये मसःम्ह, धा नेवा: छ गय्‌ नेवा: ?? 
= 0५९ मुस 


ल: ध्वगी मखु (१३) 


सु बुत ? सु त्यात ? 


are सित, थ्वःम्ह सित, छु यायेत खः ब्वयेगु ल्याःचाः ? 
छम्ह नेपा:मिं मेम्ह नेपा:मि, स्याना लाइगु मखु थ्व प्याःचाः ॥ 


अधिकार फवना: दइगु मखु, स्याना अधिकार वइगु नं मखु | 
क्रान्तिया इतिहास धैगु थन, जनताया हिं च्वइगु नं मखु ॥ 
TH धायेगु थ्व युद्ध अहो, स्यायेगु, पालेगु मदयेका वाःचाः | 
छम्ह नेपा:मिं मेम्ह नेपा:मि, स्याना लाइगु मखु थ्व प्याःचाः ॥ 


स्यात नं खइ, सित नं खइ, हुँ व दिपय्‌ सु च्यात धाये । 
गरीबया नितिं गरीब हे सित, ग्व सु बुत, सु त्यात धाये ॥ 
सिसां स्यासां सकलें थःपिं, छगू हे नाता, छगू हे ब्याःचा: | 
छम्ह नेपा:मिं मेम्ह नेपा:मि, स्याना लाइगु मखु थ्व प्याःचाः ॥ 


ल्वाभ: ज्वना ल्वानाच्वन, ज्याभः ज्वना न्ह्यायेगु इलय्‌ । 
भाषा, कला, संस्कृति, देसया नितिं ब्वायेगु इलय्‌ ॥ 
बुद्धभूमिइ स्यायेगु, सियेगु, गनं वल हिंसाया बिचा: । 

छम्ह नेपा:मिं मेम्ह नेपाःमि, स्याना लाइगु मखु थ्व प्याःचाः ॥ 


०५० असार १२ 


® ल: ध्वगी मखु 


नवा तय लग गा: न cok 


लाला पतिकं नखःचख,, त्वाःत्वा: पतिकं देग: फल्चा | 
कलाकृति, तजिलजि, पला:पतिक दु सभ्यता ॥ 
सुसम्पन्न स्वनिगः थ्व, नेवाः तयगु नेपाःगाः ॥ 


गु पहःया भाषा, लिपि, जात्रापात्रां बिलिबिलि जा: | 
लँपौ, लँझया: लुँध्वाका, म्हासुगु व लुँहिति आहा ॥ 
नेपाः देयया ears सिन्ह:, नेवाः तय्‌गु नेपाःगाः ॥ 


रितु पतिकं बिस्कं बिस्क, लकस, बाजं, लय, घासा | 
समृद्धि हे फीगु म्हसिका, नेवाःया थ्व गौरव पासा ॥ 
पालिजा: थें नस्वाःगु थ्व, नेवाः तयगु नेपाःगाः ॥ 


विकास, विज्ञान, शिक्षा, शास्त्र, विधि, वैभव उलिहं मद्‌ । 
हलिमय्‌ ज्वः मदुगु देय, धात्थेंया खँ, वर्णन मखु ॥ 
न्यातँपौ द्यःगः धस्वाःगु, नेवाः तयगु नेपाःगाः ॥ 


शालिनदी, मातातीर्थ, थ्व बागमति, व विष्णुमति । 
हाकनं दु थ्व समृद्ध देसय्‌, थ्व स्वयम्भू, व पशुपति ॥ 
सत्य, शान्तिया तीर्थ थ्व, नेवा: तयगु नेपाःगाः ॥ 


सम्पदा व सभ्यतां हे, न्यंकभनं बय्‌ बय्‌ जू । 
संस्कार जलें, संस्कृतिया, आहा गुलि जीवन्त लू ॥ 
गःया दथ्वी गजब गु, नेवा: तयूगु नेपाःगाः ॥ 


थीथी इलय्‌, थीथी कथं, att प्याखं हुलां मगा: । 
भूतप्रेत, पशुपन्छी, कतांमरि हुइकां मगा: ॥ 
द्यः नं प्याखं हुइकिपिं, नेवाः तयूगु नेपाःगाः ॥ 
- नेसं. ११४० गथांमुगः ae 


ल: ध्वगी मखु १५) 


इतिहास 


भीगु हे हिं WNT विरुद्ध, च्वइतःगु इतिहास थ्व । 
ब्वनेमाःगु च्वयेमाःगु, गपायच्व खः उपहास थ्व ॥ 


जललल थीगु मत, सकसितं लँपु क्यनिपि । 
~ स्ट CaN CN SS पिं 
छाय्‌ थें थों ख्यूँसे ख्यूंसे, की थ्व देय्‌ ल्स्वनिपिं ॥ 


माक: वःथें, पाक: वःथें, सु सु वल, छु छु वल । 
स्वनिग: थ्व स्वर्गस्थलिइ, जुजु वन, जुजु वल ॥ 


दयेके भिंके स्वनिग: धका, स्वस्वं स्व रे स्यंकल | 
NT थामय्‌ बःकया, भीत हे थौं प्यंकल ॥ 


भीगु नितिं भी हे जाना, भीगु तस्बीर ब्वयेत | 
थौंया चकं व सर्गतय्‌, न्हूगु इतिहास च्वयेत ॥ 


स्वनिगः हे जुरुक्क दना, खतं नःगु सोचया विरुद्ध | 
वारे वा, हे प्रबुद्ध |, भ्रमपूर्ण इतिहास हुइत ॥ 


१६ | ल: ध्वगी मखु 


जिगु देय, बांलाःगु देय * 


पुन्हिया ज: जक मखु 
आमैया ख्युंलय्‌ नं 
मुसुक्क न्हिलिगु 

जिगु देय्‌ बांलाःगु देय्‌ । 


रव आःला 
सुर्यःया तेल्लागु जलय्‌ नं 

बुलुस्से च्वं | 

धू व कया ख्वात्तुगु खसु दुने 

फुक हिसि त्वपू वन | 

कला, तजिलजि व स्वच्छ लकस 

फुक फुकं गनवन गनवन | 

निल: कायेगु पवित्र खुसित थौं सुनावन | 
दुषित लकस दुने न्हियान्हिथं सासः कंका 
जिगु देय्‌ बांलाःगु देय्‌ स्वस्वं गना वन । 


चिक अपा व छयाकःगु ल्वहँत॑ दनात:गु 
पुलांपुलांगु जीवन्त कलाकेन्द्र । 
म्हसिका मुक देयया हे | 

पुन्हिया चान्हय्‌ लुइगु जतिइ 

तिलिक्क थिनाच्चनी सनिलपतिक | 
मुसुक्क न्हिली सुं वःगु सम्मानय्‌ 

जिगु देय्‌ बांला:गु देय । 

आःला पिचुस्सेच्चंगु व तफाःगु लँपुई चुलुया 
भेते व धूया लासाय्‌ दयने ALT दु । 
ग्यानापुगु अले झयात्तुसेच्वंगु 

फोहरया कू क्वबिमाःगु दु । 

लँदुवाः, चुक, देगः, Hea 


लः ध्वगी मखु © 


फोहरया कन्टेनर थें धू मुनिगु थाय्‌ जुयावंगु दु | 
हवास्स नवःगु फसय्‌ 

म्वायेमाःगु हुनिं ल्वचं कया: जुई 

महनीया इलय्‌ नं स्वां म्ह्व हे जक हवइच्वंगु दु । 
समृद्धिया नामय्‌ पालाछवःगु सिमाचात । 
विकासया नामय्‌ थुनाछवःगु पुलां वस्ती त । 
चुलि वये मफयाः 

मरुभूमि थें, युद्धग्रस्त थाय्‌ थें जुयाच्चंगु दु । 

जिगु देय बांला:गु देय । 


न्हूगु प्रविधिया कलहिति वयेवं 

ल्वंमंका छवःगु पुलांगु ल्वहंहितित 

लः मखु ख्वबी हायेका न्हयाना AT दु | 
गुगुंला wet ख्वबि सुथें सुनावंगु नं दु । 
मुकं अभाव, अवशेष, अपहेलना जक ल्यंना 
नारकीय आभास बिइगु किपा: जुयाव्यूगु दु | 
जिग देय्‌ बांलाःगु देय । 


छचाखेरं हाहाकार, होहल्ला 
मुकं अनृत्ततरित लिथ्वसः (प्रतिध्वनी) त थ्वइच्चंगु दु । 
फक गल्लि, चुक अलें वस्तित 
अस्तित्वविहिन प्रारुप ज्वना 
थः पूर्वजपिनिगु गवाहालि फवनाच्वंगु दु | 
हिउपा:या नामय्‌ बुयावःगु विकृतित act 
प्रदुषणया प्रहारं ब्यूगु निलडामत सहयाना 
वंलुमन्ति (पूर्वस्मृति) या लुँपौ पुइकाच्वंगु दु । 
जिगु देय्‌ बांलाःगु देय । 
- ०५२ मोहनी जःखः 


*vB\ef, A oft Or Y Ir gfvBft efo\bnf GOA ou hh . 


१८ लः ध्वगी मखु 


ल: ध्वगी मख 


लःया रंग दैमखु, 

लःया स्वाद दैमखु, 

लःया गन्ध दैमखु | 

तर, 

हयाउँगु रंगय्‌ हयाउँया बी लः, 
वाउँगु रंगय्‌ वाउँया बी । 

छु ल्वाकःज्यात उकिइ हे, 
थइत dat बी लखं | 


खः, 

लः रंगहीन War: नं रंगीन जुझफु । 

लः स्वादहीन जुयाः नं सवाःदुगु जुइफ्‌ । 
लः गन्धहीन जुयाः नं नवयेफु, नस्वायेफा । 
अहा ! लःया समर्पण थ्व | 

विडम्बना तर थ्वइत, 

ल:या अस्तित्वविहिनता धका थुइकाच्चन | 
लःया म्हसिका फुत धका थुइकाच्चन | 

लः ध्वगीगु धका थुइकाच्चन | 


उकिंला 

चा ल्वाकःछ्याना ल: बुलुकेत स्वइच्वन | 

फोहर ल्वाकःछ्याना ल: नवयेकेगु कुत: यानाच्वन | 
लःया अस्तित्व न्हंके धका 

खः, थौं 

लः बुलुकेत स्वइच्वन | 

ल: ध्वगीकेत स्वइच्चन | 

तर च्वलापतिं धस्वाका धायेमाःगु दु । 


लः ध्वगी मखु १९, 


लःला ल: खः, 
निर्विकल्प, निराकार, निर्मल । 
लः ध्वगी धैगु म्हगस त्वःति । 


लः ध्वगी मखु , 

न्ह्याक्व साःगालय्‌ फिना ति | 

बरु दुनंदुनं स्वःस्व: वनी 

न्हियान्हिथं मुनाच्वनी धर्तीया गर्भय्‌ , 
बरु फय नाप ब्वब्वं 

न्हियान्हिथं मुनाच्वनी सुपाचय्‌ , 

इलं ह्वाइगु दिंया प्रतिक्षाय्‌ । 

तज्याइ छन्हु निर्मल मूल जुया: | 

वा गाइ छन्हु नील: जुया: । 

प्यायचा लायेकी जीवन व जगतया | 
c॥०॥० 

। २०; ल: ध्वगी मखु 


ल: कचा दलिमख 


गालय्‌ मुनाच्वंगु ल:यात 

क॒चा थलेगु कृतलय्‌ 

पाचां नं पाल, चुपिं नं किल 

मुगलं नं छयात तुपलं नं कयेकल | 
लः तर कुचा दलिगु वस्तु मखु । 


व ल्वाभः, व ज्याभःया धाः सिना बी 
लः कुचा थलेगु कुतलय्‌ 

निरन्तरया व प्रहार केवल 

वा मदुम्ह धुँया आक्रमण जुयाबिइ | 
ल: यद्यपि 

ea दलिमखु, चुं दनिमखु | 


हीमी चाःगु मनस्थितिं 

मुक्का प्रहार याइ 

ल: छवाति काइ, 

लखय्‌ हलचल वइ, 

लः छयाल्ल ब्याल्ल जुड, 

उखेंथुखें छवःम्हुइ ल: | 

निक:प्यकःया थजाःगु प्रहारं 
मुनाच्चंगु लःया आयतन छु म्हो जूइ 
निरन्तर प्रहार लखय्‌ याना तुं च्वन | 
उगु वा थुगु त्वहः तयाः 

मदिक्का लखय्‌ आक्रमण याना तुं च्वन | 
लः छवाति कइच्वन, 

लःखय्‌ हलचल हइच्वन, 

तर....तर प्रकृतिया नियम खः, 


ल: ध्वगी मखु [२१] 


लःया अदभूत शक्ति |: | 

ल: छवाति कया: न्ह्याथाय्‌ थ्यंसां 
सुनाववं पृथ्वीया गर्भय्‌ मुनाच्वनी । 
गनाववं सर्गमा सुपाचय्‌ मुनाच्वनी । 


BE, 
इलं आव्हान याइगु इलय्‌ 
तज्याना पिहाँवइ, मूल जुया: 
लस त्वया लिहाँवइ, वा गाना: 
हाकनं वहे गालय्‌ मुनी 
वहे पुखुली मुनी, 
छध्धिछप्पं जुया: | 
महाकाली, गण्डकी, कोशी जुया: न्ह्याइ | 
धेके पंग:, भेते चुइकी | 
CLIN 


© ल: ध्वगी मखु 


विजयाभियान जिग* 


सुथया लूज: नापं 

चखुंबखुंया च्यालांचुलूं सलय्‌ डहाइगु, 
आज्जुया च्वका गइगु, 

जिगु पलाःत 

त्यानुचाया दीमखु, दी हे मखु । 

अटल विश्‍वास दु नुगलय्‌ 

विफलता व निराशां गनं थीमखु, थी हे मखु । 


थिंलाया ख्वाउँ Has 

च्वापुर्ग गये जि, त्यानु मचासें | 
बछ्लाया निभालय्‌ जि मधेश चा:हिले | 
अन्या: वा शोषणयात लित्तुलिना 
स्वयूम्भुया निग्वः मिखा जुयाः 

जिं न्हूगु सृष्टि माले । 

पहाडया च्वकापतिं अले मधेशया AE | 


नुगःहे लुगुलुगु खाका ख्वाउंइगु च्वापुगुँई । 

न्ह्यांकन न्हयांकन लुमुग्गु अलें सिचुग्गु विश्‍वास नुगलय्‌ बुइके | 
सचेतना व समृद्धिया खेलुइता: च्याके | 

ख्वइच्वंगु च्वापुगुं Act ग: (डाँडा) यात 

ख्बबि ह्या: जिं अंज: उइके । 


ग्याइमखु न्है ग्याइमखु, जिपिं थ्व देयया माग: | 

बुझमखु न्हैं बुइमखु, स्वाभिमानी जिपिं थ्व देयूया हाग: । 
आत्मविश्वासया चाय्‌ क्वथ्यंका हाकाइच्चंगु दु । 

वचुगु सर्ग अनन्तया, 

अले तुइगु च्वापुगु, 

साछि दु थ्व नुगः नं । 


ल: ध्वगी मखु © 


ज्वना सुर्य: ल्हातय्‌, जि ख्युंगु बस्ती बस्ती चाहुले | 
चिलाख च्याका जललल थिकाबिइ जुगोंजुगतक | 


हयेतिनि छगू विद्रोह, तःधंगु विद्रोह 
समानताया आन्दोलन 
विशाल धर्ती न्हिली । 
स्वच्छ, सुन्दर व सभ्य युग वई वसन्तया सिच्चुर्गु HA जुया | 
हे ! न्हूगु ईया युगान्धरपिं 
आमूल ह्यूपा:या दिव्यशक्तित | 
वारे वा, 
जि नाप पचिना वा, 
ख्युंगु चायात लिना छूवये धका | 
हाकुगु निहि खिना छूवये धका | 
aa बियाच्चना थ्व बुदेयूया चा-सिन्हः तिना | 
वा रे वा जिगु थ्व विजयाभियानय्‌ 
न्हूगु जोश, जाँगर ज्वना 
श्रद्धा व समर्पित भावं वा | 
- ०५३ मोहनी जःखः 

@ ल: ध्वगी मखु 


लः, मच्हया मव ८.० 2275 छह 7, 


लः, 
निरन्तर क्वहाँ वना नं निराश मचासें 
थःगु हे लसय्‌ म्ये थ्वयेकाच्चनी | 

बँ गुलि पँलुया क्वथ्याइ, 

उलि हे व गतिशिल जुयाःबी । 

गुलि तःजाः थासं क्वब्वाइ व, 

उलि हे बेगमय झवाला जुयाबी | 


लःया Ae धालं 

चुइकिइ धका: ग्याःपिन्सं, 

लःया कलकल सलय्‌ 

थःगु विरोधया सः तायेकीपिन्सं, 

क्वब्वानाच्चंगु कवालाय्‌ थःगु 

जःग दुनिगु खनीपिन्सं, 

थौं, ल:यात पुखुली कुनेगु दुसाहस यानाच्वंगु दु | 
गतिहीन यायेगु कुत: याःगु दु । 

लःया स्वतन्त्र सःयात 

अघोषित प्रतिवन्ध तइब्यूग दु । 


तर, थ्व सत्य खः 
लःया गति स्थीर याये फइमखु | 
लःया गति स्थीर ASA | 
लःया सः तंके फइमखु । 

लःया धाः Sh फइमखु | 


लः, लबू जुयाः दनाच्वंगु दु | 
पनातःगु बाँध तछयायेत । 


लः ध्वगी मखु २५) 


लः, हा (वाफ) जुयाः सर्गतय्‌ मुनाच्वंगु दु । 
घनघोर वा गाना, 

प्रदूषणं जाःगु लकस चककेत | 

कुनातःगु व पुखू भयबिकेत | 

भयंकर खुसि बा: जुया:, 

पनातःगु बाँध तछयायेत, 

पंग: चिडका न्ह्यज्यायेत । 


उकि व दिं छन्हु वइतिनि 
Algae ब, 
लबू जुयाः छवाति मकाइमखु | 
वा जुया: मगाइ मखु | 
(बाः जुयाः मन्ह्याइ मखु |) २ 
- ०६० असार १५ 


क थुगु चिनाखं नेसं. ११२३ स जूगु पीक्वःगु विराट नेपालभाषा साहित्य 
सम्मेलनय्‌ ल्यू लाःगु खः । 


हू) ल: ध्वगी मखु 


ख्वाउँग मिँ 


मिं क्वयेकेफु, मिं छवयेकेफ 
मिं नायेकेफ, मिं दायेकेफ । 
छगू स्थापित शाश्वत सत्य खः थ्व | 


नार १ oe तर मिं क्वायेमाः, मिँ च्यायेमा: । 

च्याये मफुगु मिं 

न क्वयेके he, न छवयेके फइ । 

न नायेके फइ, न दायेके फइ । 

fH च्यायेमा:, हुनुहुनु च्यायेमाः | 

च्याये मफुगु मिँया अस्तित्व छगू विम्ब, प्रतिविम्ब जक | 
फगत किपा: थें, 

He मेहनतला दइ, आकर्षण ला दइ । 

तर वास्तविकता दइमखु, म्वासु दइमखु | 


थौं, सकलें हालाच्वंगु दु मिं च्यायेमा: धका । 
सकलें सनाच्चंगु दु मिँ च्याकेमा: धका | 
अपशोच ! 

fH च्याकेगु कुतलय्‌ सिँ च्याके मफइच्चंगु अवस्था | 
ava सिँ च्याके मसइच्चंगु अवस्था | 

सिँ च्याना तिनि मिँ वइ धइगु यथार्थ 

Yeh मफइच्वंगु अवस्था | 

धाये यथार्थ ल्वमंकाच्चंगु अवस्था ॥ 

खः, aed धायेगु खःसा 

सिँ च्याःसा जक हे मिं च्याइ | 

मिँ सुलाच्चंगु ला सिँइ ख: | 

fa हे मच्याःसा fH गनं वइ | 

Rica 


ल: ध्वगी मखु । २७, 


थौंया वर्तमान, सिँ च्याके मफइच्वंगु | 
Se c सिं च्या मसइचवंग है 

थोंया ई, सिं च्याके ग्‌ । 
थौंया सत्य, क॑ त्यात्या वइच्वंगु ई | 
सकसिया थन मिखा पालुया च्वंगु दु । 
ख्वबी स्व:स्व: वइच्चंगु दु, 

स्वस्वथाय्‌ aa भिभां दं, aid थ्यूपिं थें । 


तर..... तर कृतः धाःसा AT मदु । 
लँ द्रनाः आज्जुइ मथ्यंम्ह लंजुवाः थें, 
उखेंथुखें ब्वाय जुयाच्चंगु दु । 
आज्जुइ थ्यंकेगु कृतलय्‌ | 


०६० साउन २ 


® लः ध्वगी मखु 


ल्वहँयाम्ह किसिं रानीपुखया ल: त्वतीमख_ 


ल्वहँयाम्ह किसिं रानीपुखूया ल: त्वनी धकाः 


मिखा तुंका स्वइवंपिं | 

चिकुलां ल: क्वलाःगु खना: 
तसक उत्साहित जुइ | 
ल्वहँयाम्ह किसिं लः त्वन धका | 


तर, 
वर्षाया बालं पुखू थजाइ, 

अमिगु आशा, निराशाय्‌ हिली । 

पलख जूसां भ्रमं पिहाँबयेथें याइ | 

हाकनं बिचा: याइ | 

सखे ल्वहँयाम्ह किसिं लः मत्वंगु खःसा, 
वर्षोवर्ष जुइधुंकल पुखू छाय्‌ भय मब्यूगु ? 


Gk वि तर किसि ल्वहंयाम्ह ला खः 
wae छगू निर्जिव वस्तु, 

वं गबलें ल: त्वनिमखु 

वं लः त्वनी AT छगू धुवभ्रम खः | 
अथे खःसां, 

आश्वासनया भ्रमय्‌ स्वत्तुमतु स्वःगु 
अन्धविश्वासया व मिखां, 

हाकनं पुखुली तुंका स्वइ | 

नुगलय्‌ खः वायेकी, 

छन्हला ल्वहँयाम्ह व किसिं 
रानीपुखूया ल: गथे मत्वनी ? 

हाकनं fre, युग पिइ, जिन्दगी पिइ । 


लः ध्वगी मखु (२९ 


यक्व चिकला वने धुंकल, गुलि वर्षा पुले धुंकल । 
रानी पुखूया लः, 

तःक्वःमछिं क्वचाय्‌ धुंकल, तःक्वःमछिं थजाय्‌ धुंकल । 
लः थजाइगु क्वचाइगु छगू प्रक्रिया, 

मताःपं न्ह्यानाच्चन, लखय्‌ छगू भ्रम च्यानाच्चन । 
अलें इलं न्ववानाच्चन, 

किसिला ल्वहँयाम्ह खं, 

ल्वहँयाम्ह किसिं रानीपखूया ल: त्वनी मखु । 

Rica 

म्हगसं मुक्त AST ई वःगु दु । 

अन्धविश्वासया पुखुलिं पिहाँवयेगु ई वःगु दु । 


०५० साउन १० 


। २०; ल: ध्वगी मखु 


मिसा व ल: 


मिसा व लः, 

लः अले मिसा 

धाये छगू पर्याय खँग्व: । 

लः व मिसा 

गनं सागर थें विशाल नुग: ब्वयाच्चनी । 
गनं बुगाः थें तसकं SHAT जुयाबी | 
ara मिसा अलें ल: 

लुईकेगु कुतलय्‌ तनाच्चंगु सम्बन्ध | 


लः व मिसा 

गुलि सागर थें शान्त जुइ, 

उलिहे चंचल न्ह्यानाच्चंगु खुसिधाः थें । 

लः अले मिसा 

सहनशील जुया गन ae च्वापु थें धिचिनी । 
अनहे हाकनं ग्यानपुगु बा: जुया विद्रोह याइ | 
उकिंला जित: धाये यः, 

लः व मिसा छगू पर्याय 


मिसा संस्कारया लपुइ ल: थें चिपतय्‌ नं ल्वकज्याइ | 
ह्यूपाया लकसय्‌ हा (वाफ) जुया निप जुया ब्वइ मिसा | 
मिसा अलें ल: 

समर्पणया छगू विम्ब नं ख: | 

लखय्‌ च्वयातःगु ह्यूपाया म्वासु किपाः । 


लःथें frat गबलें थइत करपिनिगु नितिं तंकाच्चनी | 
हाकनं गबलें थःम्हं थइत लःथे. सुपाचं कुतुंकाच्वनी | 


ल: ध्वगी मखु ©} 


उकि 
मिसा, छम्ह लःया प्रतिक | 
लः, मिसाया प्रतिविम्ब । 
मिसा व लः छगू पर्याय । 
ल: वः मिसा 
छपु खनेमदुगु सुकाय्‌ तक्यनाच्चंगु सम्बन्ध | 
हितृहिनाच्चंगु गथ: | 
छगू समानान्तर संवेग । 
मिसा, ASA लुइगु छगू किच: | 
छगू मिराज । 
०६० भदौ ५ 


(३२) लः ध्वगी मखु 


ल: कयेकनिमख 


फय्‌ जूसा कयेकुके फइ सिलिण्डरय्‌ स्वथना, 

लूँ, वह: खःसा छयात्तुमत्तु छयानाजूसां MEH HE | 
चा जक जूसां गंका कयूकुके फइ । 

लः, लूँ मखु, HY मखु, चा मखु 

यद्यपि लः 

लूँ थें, चा थें धिच्चिने फु । 

फय्‌ जुयाः छचाखेरं ब्वयेफ | 

लः तर कयेकुनी मखु, गबलें स्यःकुनी मखु | 


लःयात कयेककेगु कृतलय्‌, 

ख्वयेका कयेकुकेत मस्वःगु नं मखु | 

दायेका: सुकेत मस्वःगु नं मखु | 

लःया ओजस्वी अद्वितीय गुण खः, 

लः कयेकुनी मखु | 

बरु दायेक्‌ दायेकं ल: छवातिकयाः, 

मिँ दुयाच्वंम्हेसिया ल्हाःती लाना ला कुयेकुनी । 
ख्वाउँकेत स्वइम्हेसिया लहा: स्यःकूनी । 


छगू यथार्थ, छगू ध्रुवसत्य, 

लः क्वाःलिसे जाइवइ | 

ख्वाउँलिसे आयतन अप्वयावइ | 

लः तर कयेकूनी मखु | 

बरु कयेकुकेत संपिं, 

पटकपटक थःहे कयेकुंगु दु । 

स्योकंगु दु । 

यद्यपि इतिहासया हाकुगु fear लिधंसाय, 
अझ नं ल: कयेकंकेगु कुतः जुयाच्वंगु दु । 


ल: ध्वगी मखु © 


तर मथू पहः या:सां, 
मचा: पहल जूसां, 
वहे इतिहासया लुँपतिइ फहिला: स्वःसा सीद्‌, 
थ्व यथार्थ खः, ध्रुवसत्य खः, 
लः कयेकूनिगु पदार्थ मखु | 
०६१ बैसाख १३ 


® ल: ध्वगी मखु 


मचां बइकम्ह मां 


ore मिसाया ब्याहा: AE 
इहिपालिसें वया म्हसिका हिली | 
व कला: Wg, भौ जुइ, तताजु जुइ 
वहे मिसा हाकनं मां जुइ | 


मां जुइवं व मिसाया नुगलय्‌ 

थः मचाप्रति मतिना ब्वलनी । 

मतिना तच्वया वनी | 

थःगु मतिना प्वःचिनाः 

मचाया बिचालय्‌ थःगु खँ द्यतनी । 
मताःपं मचाया अस्तित्वयात 

थःगु ममतां भुनेत स्वइ, त्वपुइत स्वइ | 


बुलुहुं बुलुहुं मचायेका 
व मचायेका छगू घमण्ड ब्वलनी । 

जिला थ्व मचाया मां | | 

थ्वइत ला जिं बुइका तइग्‌ | 

तर अपशोच ! 

ore मिसां मचा बुइकुगु ला खनी | 

तर..... तर छम्ह मचां 

मां बुझकुगु खनी मखु | 

यथार्थ थ्व हे खः व मचा मामं बुइकिगु मखु । 
ore मिसां बुइकुगु खः | 

खर मामं जक मचा बुइकिगु मखु, 

मचां नं मां बुझकी | 


लः ध्वगी मखु fay 


शायद थुगु सत्य अलें उगु भ्रम, 
छेंय्‌ जक मखु, ot पिने नं दु । 
समाजय्‌ नं दु, थीथी वर्गय्‌ नं दु। 


उकि, 
छगू न्हूगु सर्गत माःगु दु । 
SAT सचेतनापुञ्ज माःगु दु | 
छज्वः नुगःमिखा माःगु दु । 
गुकि, 
मामं बुइकुम्ह मचा जक मखु, 
मचां बुइकुम्ह मां नं खनी | 
०६१ असार २ 


। ३६ | ल: ध्वगी मखु 


होटेल व पर्यटक 


गांगामं त्वाःत्वालं 

होटेलया कर्मचारी भा:पाः, 
एअरपोर्ट व बसपार्कय्‌ 

छ वइगु आसय्‌ पासा | 
पर्यटकयात प्यूथें 

मांअबु, तःकेहँ, थःथितिपिन्सं, 
छंत पिया पियाच्वंगु दु, 

पासा ! छ ला पर्यटक जुल न्है । 


वंगु बिस्कां छँ वःबलय्‌ 
म्हिगः सुलाकासा म्हितागु 
व त्वाः, व लाम्चा | 
घ्वाईकासा म्हितागु 

व दबू, व फल्चा | 
म्हमसिल छं। 

पासा ! छं ला ल्वःमंकल जुइ देय । 
पासा | तर छन्त देसं लुमंका च्वंगु दु न्है । 


ग्यास मदु, पेट्रोल मदु, 

लः मदु, मतः मदु आदि इत्यादि । 

देय त्वता वनेमाःगु हुनि, छं कंगु | 

देसय्‌ लिहाँ वये मखंगु हुनि, छं धाःगु | 
पासा ! तर छंगु यथार्थ, इच्छा व वाध्यता 
Bl पहलय्‌ Garay दु न्है । 

इन्टरनेट दुला ? जेनेरेटर दुला ? 

क्वाःल: दुला ? सफा जूला ? धका, 


ल: ध्वगी मखु ® 


होटेल माला जुइम्ह पर्यटक थें, 
मखु, पर्यटक थें मखु 

पासा ! छला पर्यटक हे जुल ! 

छंगु नितिं देय ला छगू होटेल जुल ! 


पासा ! 

तापालय्‌ धैगु बाय्‌ जक खः थाय्‌ मखु थुइकि, 

नुगलय्‌ च्वंगु पर्यटकीय भावना चुइकि, 

छंगु नुगलय्‌ तंगु देयया किपा: लुइकि । 

पासा ! जननी जन्मभूमिश्च स्वर्गादपि गरीयसी, थुइकि । 


०६९ चेत्र ४ 


३८ ल: ध्वगी मखु 


चाग्वारा 


मनूतय्‌ दथ्वी मनू मखुम्ह जुयाः 

म्वाये गुलि अःपु, 

मन्‌ जुयाः म्वाये उलि हे थाक | 

थौंया समाज झिभांदंगु ख्वात्तुगु पेक्वय्‌ गुँ थें । 
पला: तयेगु थाय्‌ मदु, 

अयूनं सुनसान । 


सर्ग: वहे, धर्ति वहे, मनूतयगु आकृति नं अथे हे तिनि । 
केवल मनूतयगु व्यवहार पा:गु थौंया युग । 

संसारया नक्सा च्वये gare मनुखं 

थःगु feu: तंकाच्चंगु थौंया वर्तमान्‌ | 


थौंया मनू 

संसारया अस्तित्व मामं 

थइत हे तंकाच्चंम्ह अस्तित्वविहिन प्राणी । 

सर्ग: खुना तिमिलाय्‌ पला: तःसां 

थःम्हं थइत Uh मफुम्ह | 

मत जुयाः सकसितं ल॑ क्यनिम्ह तर थःक्वसं जतिं मखःम्ह | 


नुग: व न्ह्यपुया अर्न्तसंघर्षय्‌ थौं 
नुग: बुना च्वन । 
न्ह्यपुया उपनिवेश जुयाच्चन नुग: थौं । 
मनूत धाक्व निर्वाशित जुयाच्वंगु 
थौंया थ्व थाय्‌ | 
थाय्‌ मखु बाय्‌ जुया च्वंगु दु । 
मानवीय भावना न्हनेधुंकुगु । 
मनूया वास्तविक म्हसिका तनेधुंकुगु | 
थ्व पृथ्वी 
सासः AT, म्वासु तना 
केबल चारवारा जूइधुंकल | 
०७१ गुंला 


ल: ध्वगी मखु । २९ | 


छँय्‌ दुहाँ वःगु लें, लँयदुहाँचेगछँै | 


थ्व चिनाखं By दुहाँ वःगु लँयागु खः 

थ्व चिनाखँ लँय्‌ दुहाँ वःगु छँयागु खः 

मखु थ्व चिनाखँ मखु, हिकृहिक्‌ लंगु नुगः खँ । 
नुगलय्‌ गथु ज्यंका हितुमतु हिनाच्वंगु हिनाखँ खः | 


बुँ धा, & धा, तिसा धा 

जिगु सर्बय्‌ हे थ्व । 

जिगु जक मखु देसया हे सर्बय्‌ 

मखु केवल छे जक मखु 

a¢ पुलांगु सम्पदा थ्व । 

थःगु अस्तित्वया नितिं ल्वाल्वां सहिद जुल थौं | 
जिगु व छेँ 

पूर्वाया चिं, सम्यताया म्हसिका, 

देयूया सहिद-सम्पदा जुल । 

म्हिगः, प्रजातन्त्रया लागि छया थुवा: सहिद जुल । 
थौं, प्रजातन्त्रय्‌ थुवाःया छँ सहिद जुल | 


विकास थुना विकास खनिपि चा-मनूया देसय्‌ । 
सभ्यता खुना: सभ्यताया नीतिं गोष्ठी जुयाच्चन | 
BA लागु ल॑ मखंपिन्सं, लँय्‌ ला:गु छे खनाच्चन । 
न्हाय्‌ ध्यना सर्ग: खंकाच्चन, 

सर्गत ह्वः खना बिकास (?) या खँ ल्हाइपिन्सं | 
छु थुल खः छु जुल खः, 

मनूत वइच्वन वनाच्वन, 

छे थुनाच्चन, छे दुनाच्चन । 

तर मखु & जक मखु 


(४० ल: ध्वगी मखु 


छँनाप छँय्‌ च्वंपिनिगु म्हगस थुनाच्वन | 
Be च्वनिपिनिगु मगज थुनाच्वन । 


व बू....रिम्ह मांया चिल्लाय्‌ 

डोजरया सलय्‌ तनाच्वन । 

व बू.....रिम्ह मांया ख्वा: 

wat अहो बुलुया च्वन | 

ग्वाःग्वाः मनूत छचाखेरं टुलुटुलु स्वयाच्चन | 
नुवाःपिं मदु, सुना नुवाइलेसा 

सः मवःगु लाउडस्पिकर ला खः । 

तुइजलय्‌ मिखां Hatt उल्लु ला खः | 


तर frat पिज्वइगु लः न्ह्याबलें 

ख्वबि जक जुइमखु | 

म्हतुं पिज्वइगु सः न्ह्याबलें 

स्तुति जक जुइमखु | 

जिं खनाच्वना भतिचा लिउने, 

ह्वः गंगु संगतं निभाः क्वहाँ वइच्चंगु दु । 

हः फुक हाइवंसां ह्याउँ तःस्वाँ ह्वइच्वंगु दु । 


२०७७ चेत्र 


लः ध्वगी मखु @ 


मनखं दयेकम्ह द्यः 


जित: कना तःगु, 

मनूयात चवं दयेकुगु धका | 

सीम्हय्‌ द्यवं प्राण तयेफ धका | 

तर जिगु frat खना च्वंगु, 

- मनुखं द्यः दयेकाच्चन । 

- मनुखं द्यःयाके प्राण स्वथना च्वन | 

- मनूतसें द्य. कुना तल । 

- थःम्हं प्राण प्रतिष्ठा याःम्हेसिके थःगु प्राण फवनाच्चन । 


मनूखं दयेकूम्ह जुया खःला, 

द्य. बःमला, थौंकन्हय्‌ 

तसक FACT, 

मनूखं थइत खुइका च्वनं । 

थइत लेहँथंका नं टुलुटुलु स्वयाच्वन | 
अथेला मनूतसें दयेकूगु 

छु दु थन बःलागु 

थों दयेकी कन्हय्‌ स्यनी, कन्हय्‌ दयेकी कंसा दुनी । 
खला 

मनूखं दयेकूम्ह द्यः ला बःमला 

मेगु छु खँ ? 


qa दयेकूम्ह जुया खःला, 
मनू बःला, 

द्यःसिबय्‌ बःला | 

द्यवं दयेकूम्ह जुया: खःला 
मनू बलशाली थौंकन्हय्‌ 
द्यःगः हे जेल याना 


@ ल: ध्वगी मखु 


द्यःयात कुना तल HA | 
अथेला कुना AAT हे छु दु ? 
भिंगु, निंगु, छिंगु धाक्व 
स्वार्थया पिजलय्‌ कुना तःगु दु । 
लोभया गालय्‌ थुना तःगु दु । 


छप्यय्‌ जा साक्क नये, 

छजू वसः बांलाक्क पुने, 

भचा अप्व: सयेके सीके 

छळ छळ आज्जु ज्वना, 

मनूत तापालय्‌ वनाच्वन । बाय्‌ हिलाच्चन । 
अथेला मनू जक मख्‌ थौंकन्हय्‌ 

at तापालय्‌ वनाच्वंगु दु । 

aa नं बाय्‌ हिलाच्चंगु दु । 

पाःगु थुलिजक 

मनूत लयूलय्‌ ताया तापालय्‌ वनाच्चन । 
द्यः मयः मयः तापालय्‌ वनाच्वन । 

मनूत थःहे तापालय्‌ वनाच्च 

लः ध्वगी मखु @ 


जिन्दगी फगत लं जया fact | 


जिन्दगी फगत लं जुया बिल | 

गुम्हेसिया म्हय्‌ पुन 

उम्हेसिया लाज त्वपुया बिल, शोभा जुयाबिल । 
थ्वहे लनं फिना नांगा सरिल 

सभा सम्मेलनय्‌ वनाच्वन । 

जात्राय्‌ जुयाच्वन । 

ख्वा: ब्वया जुल । 


जिन्दगी फगत लं जुयाबिल । 

मेपिनिगु शोभा जुया, लाजया कवच जुया । 
निःस्वार्थ, निःशब्द 

लं मतापं ज्यला वनाच्वन । 

बिचरा लं, म्वातले ज्यला वनाच्वन, बिया च्वन 
ग्व:क: जक गुत, मुलं सुत्तुमत्तु सुया पकल । 
जिन्दगी लं जुयाबिल, उफ्‌ तक नं मयाः 


ज्यला वंवं गुत । 

पके हे मजिइका गुत । 

गुइधुंकूगु लंयात आ हाकनं धेके यात | 

वश्व मदुगु बँ हुइत छूयल | 

बँ हुइ नं मजिइवं 

वान्छुवल निर्मम, निःसंकोच | 

जिन्दगी आःला धेके जुयाबिल | 

मेपिनिगु नितिं ज्यला वनिगु, गुइगु अलें बँ हुइगु । 
अन्तय्‌ वान्छुवल । 

जिन्दगी फगत लं जुयाबिल | 


@ ल: ध्वगी मखु 


जिन्दगी फगत लं जुयाबिल । 
थःगु जिवंकाछिइ वं छुं सिइकल | 
मेपिन्त छायेपियेगु सयेकल, 
मेपिनिगु लाज त्वपुइकेगु सिल, 
टिलिक्क थिका बँ हुइ सल । 
अस्तु 

